钦定古今图书集成/明伦汇编/氏族典/第530卷 > 郭上灶
## 钦定古今图书集成/明伦汇编/氏族典/第530卷 > 郭上灶

按《祥符县志》：上灶，不知何许人。天禧中，以佣瀹汤涤
器汴州桥茶肆中。一日遇吕岩，知其为仙，随去。天圣
末，如磁州，谒赵长官曰：“大数垂尽，愿施一小棺，乞于
棺首穿一穴，插通节竹于穴中以通气。”明日汲水浣
身，卧槐下遂绝。赵异之，依其言，葬于河岸。是秋水涨，
赵往视之，获棺，无尸。